paragraph_text: Pink Floyd bio je engleski rock sastav, osnovan 1965. godine u Cambridgeu, Engleskoj, poznat po psihodeličnim i progresivnim rock skladbama, filozofskim tekstovima pjesama, zvučnim eksperimentiranjem, inovativnim omotima albuma i pomno osmišljenim nastupima uživo. Jedna je od najuspješnijih rock grupa ikada. Vjeruje se da je prodano oko 74,5 milijuna njihovih albuma u SAD-u i preko 200 milijuna albuma u cijelom svijetu.